Author: Tekelová Mária

Správa zo zahraničnej pracovnej cesty
1.	Účastníci ZPC:

Titul, meno, priezvisko,
pracovné zaradenie:

Mgr. Zdenko Krajčír, generálny riaditeľ sekcie regionálneho školstva
PaedDr. Mária Tekelová, riaditeľka odboru špeciálnych škôl, špeciálnych výchovných zariadení a poradenských zariadení

Pracovisko: | Ministerstvo školstva, vedy, výskumu a športu SR, Stromová 1, Bratislava
2.	Zahraničná pracovná cesta:
Štát, mesto: | Česká republika, Ostrava
Vykonaná dňa: | 11. 06. 2014
Prijímajúca organizácia: | Výchovný ústav Ostrava – Hrabůvka, oddelenie pre deti vyžadujúce sústavnú intenzívnu individuálnu starostlivosť, Ostravská 1184, Polanka nad Odrou
Účel cesty: | Získanie informácií o priestorových podmienkach, prevádzke a organizácii v špecializovanom druhu špeciálneho výchovného zariadenia
Spôsob financovania: | Cestovné náklady: MŠVVaŠ SR
3.	Rámcový program pobytu:
Informačné stretnutie delegácie zo SR s riaditeľom výchovného ústavu.
Prehliadka priestorov výchovného ústavu so zameraním na poskytovanie intenzívnej individuálnej starostlivosti.  
4.	Stručný priebeh pracovnej návštevy
Riaditeľ výchovného ústavu, p. Mgr. Pavel Němynář, privítal delegáciu zo SR, pozostávajúcu zo zástupcov MŠVVaŠ SR, Štátnej školskej inšpekcie, riaditeľov reedukačných centier a architekta – projektanta. V podrobnom výklade uviedol informácie o dôvode výstavby uceleného objektu, použitých stavebných neštandardných prvkoch, prevádzke a organizácii predmetného školského výchovného zariadenia. Zariadenie je orientované na deti (do 18 rokov a viac), ktoré nielen v bežnom živote, ale aj po umiestnení do zariadenia bežného typu určeného na výkon reedukácie, ohrozujú zdravie a bezpečnosť ostatných účastníkov reedukácie, vrátane personálu, ako aj ich vlastné zdravie a bezpečnosť.
Po výmene teoretických informácií sa uskutočnila prehliadka priestorov výchovného ústavu s doplnením informácií, cielene podávaných aj pre projektanta.
5.	Odporúčané závery
Vzhľadom na naliehavú situáciu riešiť potrebu vybudovania špecializovaného výchovného zariadenia pre deti so zvýšenou ochranou vytvoriť pracovnú skupinu zainteresovaných odborníkov na prípravu projektového zámeru na základe získaných poznatkov. 
6.	Prehľad prinesenej dokumentácie a miesto jej uloženia
Fotodokumentácia zhotovená účastníčkou delegácie za Štátnu školskú inšpekciu. Uložená je v elektronickom formáte .jpg aj na odbore špeciálnych škôl, špeciálnych výchovných zariadení a poradenských zariadení.
7.	Prínos ZPC
Realizácia projektu na základe poznatkov z ČR by umožnila existujúcim reedukačným centrám v SR uplatňovať právo detí na ich rozvíjanie v otvorenejšom prevýchovnom systéme, v súlade s odporúčaním verejnej ochrankyne práv.

8.	Spôsob zverejnenia výsledkov
Súhlasím so zverejnením správy na internete.

Dátum: 17. 6. 2014

Správu vypracovali: 

PaedDr. Mária Tekelová

Mgr. Zdenko Krajčír

Správu schválila:

Ing. Henrieta Crkoňová, vedúca služobného úradu